ส่วนที่ 1

การประกอบธุรกิจ

1.  นโยบายและภาพรวมในการประกอบธุรกิจ

    1.  วิสัยทัศน์

วิสัยทัศน์ของบริษัทในการดำเนินธุรกิจ คือ การมุ่งมั่นจะเป็นผู้นำงานก่อสร้างฐานราก
ทั้งในด้านคุณภาพและประสิทธิภาพ
โดยเน้นการทำงานตามหลักวิชาการเพื่อให้บริษัทสามารถส่งมอบงานที่มีคุณภาพและมาตรฐาน
ตรงตามความต้องการของลูกค้า
รวมถึงการให้บริการที่ดีที่ตอบสนองต่อความต้องการของลูกค้าอย่างต่อเนื่อง

โดยใน 3 ปี ข้างหน้านี้
บริษัทมีเป้าหมายที่จะเพิ่มกำลังการผลิตงานก่อสร้างเสาเข็มเจาะซึ่งเป็นรายได้หลักของบริษัท
รวมถึงจะขยายการให้บริการงานก่อสร้างทั่วไปโดยจะมุ่งเน้นไปที่งานโครงสร้างแนวราบประเภทต่างๆ
(Civil Works) เช่น งานดาดท้องคลอง งานระบบป้องกันน้ำท่วม รวมถึงงานอาคารคลังสินค้า
โรงงาน เป็นต้น
ซึ่งจะเพิ่มความสามารถของบริษัทในการให้บริการและเพิ่มรายได้ให้กับบริษัทในอนาคต

2.  การเปลี่ยนแปลงและพัฒนาการที่สำคัญในช่วง 3 ปีที่ผ่านมา

+-----+----------------------------------------------------------------+
| ปี   | -   เดือนธันวาคม จัดตั้ง บริษัท เอ็กซิลอน จำกัด                          |
| 2   |     โดยมีวัตถุประสงค์เพื่อให้บริการงานออกแบบ                           |
| 551 |     ก่อสร้างและตกแต่งสำหรับสิ่งปลูกสร้างต่างๆ ด้วยทุนจดทะเบียน 30 ล้านบาท   |
|     |     โดยบริษัทถือหุ้นในสัดส่วนร้อยละ 51                                 |
+-----+----------------------------------------------------------------+
| ปี   | -   เดือนพฤษภาคม เพิ่มทุนจดทะเบียนเป็น 200 ล้านบาท                    |
| 2   |                                                                |
| 552 |                                                                |
+-----+----------------------------------------------------------------+
| ปี   | -   เดือนพฤษภาคม เพิ่มทุนจดทะเบียนเป็น 300 ล้านบาท                    |
| 2   |     เพื่อรองรับการออกใบสำคัญแสดงสิทธิให้กับผู้ถือหุ้นเดิม                    |
| 555 |                                                                |
|     | -   เดือนธันวาคม เพิ่มทุนจดทะเบียน บริษัท เอ็กซิลอน จำกัด เป็น 80 ล้านบาท   |
|     |     โดยบริษัทยังคงถือหุ้นในสัดส่วนร้อยละ 51                             |
+-----+----------------------------------------------------------------+
| ปี   | -   เดือนพฤษภาคม เพิ่มทุนจดทะเบียนเป็น 374,999,359 บาท               |
| 2   |     เพื่อรองรับการจ่ายเงินปันผลในรูปหุ้นปันผล                            |
| 556 |                                                                |
+-----+----------------------------------------------------------------+

1.  โครงสร้างการถือหุ้นของกลุ่มบริษัท

    รายละเอียดของนิติบุคคลที่บริษัทฯ ถือหุ้นตั้งแต่ร้อยละ 10 ขึ้นไป

  ---------------------- --- ---------------------------------------------
  ชื่อบริษัท                 :   บริษัท เอ็กซิลอน จำกัด

  ทุนจดทะเบียน             :   80 ล้านบาท

  สัดส่วนการถือหุ้น           :   51 %

  ลักษณะการประกอบธุรกิจ     :   ออกแบบ ก่อสร้าง ให้คำปรึกษา และตกแต่งสิ่งปลูกสร้างต่างๆ

  ที่ตั้ง                    :   170/15 ซอยสามมิตร (สุขุมวิทซอย16)
                             ถนนรัชดาภิเษกตัดใหม่ แขวงคลองเตย เขตคลองเตย
                             กรุงเทพมหานคร 10110
  ---------------------- --- ---------------------------------------------

2.  ลักษณะการประกอบธุรกิจ

บริษัทประกอบธุรกิจรับเหมาก่อสร้างงานฐานรากให้กับทั้งภาครัฐบาลและภาคเอกชน
ซึ่งลูกค้าของบริษัทมีทั้งที่เป็นเจ้าของโครงการโดยตรง และเป็นผู้รับเหมาหลัก (Main
Contractor) ของโครงการ โดยแบ่งออกเป็น 4 สายงานหลัก ดังนี้

-   งานเสาเข็มเจาะ (Bored Pile)

-   งานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet Grouting)

-   งานกำแพงกันดินชนิดไดอะแฟรม (Diaphragm Wall)

-   งานก่อสร้างทั่วไป (General Construction)

โครงสร้างรายได้ของกลุ่มบริษัท

โครงสร้างรายได้ของบริษัท แยกตามสายงานสามารถจำแนกได้ดังนี้

รายได้เฉพาะบริษัท

( หน่วย : พันบาท )

  ---------------------------- --------- -------- ----------- -------- ----------- --------
  ผลิตภัณฑ์                       ปี 2554             ปี 2555               ปี 2556      

                               รายได้     ร้อยละ    รายได้       ร้อยละ    รายได้       ร้อยละ

  จากงานเสาเข็มเจาะ             717,479   84.19    780,544     75.53    883,627     80.42

  จากงานปรับปรุงคุณภาพดินฯ         -         -        5,350       0.52     -           -

  จากงานกำแพงกันดินชนิดไดอะแฟรม   -         -        -           -        -           -

  รวมรายได้จากงานฐานราก         717,479   84.19    785,894     76.04    883,627     80.42

  รายได้จากงานก่อสร้างทั่วไป        123,681   14.51    233,779     22.62    201,605     18.35

  รายได้จากการบริการอื่นๆ ¹        1,873     0.22     3,299       0.32     2,984       0.27

  รายได้อื่นๆ²                    9,224     1.08     10,500      1.02     10,528      0.96

  รวมรายได้                     852,257   100.00   1,033,472   100.00   1,098,744   100.00
  ---------------------------- --------- -------- ----------- -------- ----------- --------

หมายเหตุ :

¹ รายได้จากการบริการอื่นๆ ได้แก่ รายได้จากการให้เช่าอุปกรณ์เครื่องจักร เช่น รถเครน
ปลอกเหล็ก และรวมถึงค่าความเสียหายของวัสดุและอุปกรณ์ที่เรียกเก็บจากผู้รับเหมาช่วง เป็นต้น

²รายได้อื่นๆ ได้แก่ ดอกเบี้ยรับ กำไรจากการขายสินทรัพย์ เป็นต้น

รายได้ของบริษัทย่อย ได้แก่ บริษัท เอ็กซิลอน จำกัด

+------------------+--------+------+-------+---+------+-------+--------+
|                  |        |      |       |   |      | (     |        |
|                  |        |      |       |   |      | หน่วย  |        |
|                  |        |      |       |   |      | :     |        |
|                  |        |      |       |   |      | พันบาท |        |
|                  |        |      |       |   |      | )     |        |
+------------------+--------+------+-------+---+------+-------+--------+
| ผลิตภัณฑ์           | ปี 2554 |      | ปี     |   |      |   ปี   |        |
|                  |        |      | 2555  |   |      |       |        |
|                  |        |      |       |   |      |  2556 |        |
+------------------+--------+------+-------+---+------+-------+--------+
|                  | รายได้  | ร    | รายได้ | ร |      | รายได้ | ร้อยละ  |
|                  |        | ้อยละ |       | ้อ |      |       |        |
|                  |        |      |       | ย |      |       |        |
|                  |        |      |       | ล |      |       |        |
|                  |        |      |       | ะ |      |       |        |
+------------------+--------+------+-------+---+------+-------+--------+
| ร                | 1      | 10   | 20    | 1 |      | 36    | 100.00 |
| ายได้จากงานก่อสร้าง | 59,604 | 0.00 | 4,383 | 0 |      | 5,524 |        |
|                  |        |      |       | 0 |      |       |        |
|                  |        |      |       | . |      |       |        |
|                  |        |      |       | 0 |      |       |        |
|                  |        |      |       | 0 |      |       |        |
+------------------+--------+------+-------+---+------+-------+--------+

1.  ลักษณะผลิตภัณฑ์หรือบริการ

งานเสาเข็มเจาะ (Bored Pile)

เสาเข็มเจาะเป็นเสาเข็มที่นิยมใช้กับการก่อสร้างฐานรากของโครงสร้างขนาดใหญ่
และโครงสร้างอาคารในบริเวณที่มีพื้นที่จำกัด
ซึ่งไม่สามารถใช้เสาเข็มตอกได้เนื่องจากปัญหาด้านการขนส่ง
หรือเนื่องจากบริเวณก่อสร้างชิดอาคารข้างเคียงมากซึ่งความสั่นสะเทือนจากการตอกเสาเข็มอาจจะก่อให้เกิดความเสียหายกับอาคารข้างเคียงได้
ส่วนการใช้เสาเข็มเจาะจะไม่ทำให้ดินเกิดการเคลื่อนตัวซึ่งอาจไปดันสิ่งปลูกสร้างข้างเคียงให้เสียหายได้เหมือนกับการตอกเสาเข็ม
นอกจากนี้เสาเข็มเจาะยังลดมลภาวะเรื่องเสียงและแรงสั่นสะเทือนเมื่อเทียบกับการใช้เสาเข็มตอก
ทั้งนี้งานเสาเข็มเจาะของบริษัทส่วนใหญ่จะเป็นเสาเข็มเจาะที่มีขนาดเส้นผ่านศูนย์กลางตั้งแต่ 50
เซนติเมตร จนถึง 2.00 เมตร และทำได้ถึงความลึกมากกว่า 60 เมตร
ขึ้นอยู่กับการออกแบบกำลังรับน้ำหนักของเสาเข็มโดยวิศวกร และสภาพชั้นดินในแต่ละพื้นที่

เสาเข็มเจาะนั้นสามารถจำแนกตามขนาดได้เป็น 3 ประเภท

-   เสาเข็มเจาะขนาดเล็ก : เป็นเสาเข็มที่มีเส้นผ่านศูนย์กลางน้อยกว่า 50 เซนติเมตร
    เหมาะสำหรับใช้ในการก่อสร้างฐานรากของอาคารขนาดเล็ก โดยส่วนใหญ่มีความลึกประมาณ
    21 เมตร เหมาะสำหรับบ้านเรือน โรงงาน หรือโครงสร้างที่มีน้ำหนักไม่มากนัก

-   เสาเข็มเจาะขนาดกลาง : เป็นเสาเข็มที่มีเส้นผ่านศูนย์กลางระหว่าง 50 เซนติเมตร
    แต่ไม่เกิน 1 เมตรโดยส่วนใหญ่มีความลึกประมาณ 21-55 เมตร
    ขึ้นอยู่กับลักษณะชั้นดินในแต่ละพื้นที่และน้ำหนักของโครงสร้างที่รองรับ
    เหมาะสำหรับใช้ในการก่อสร้างโครงสร้างขนาดปานกลางจนถึงขนาดใหญ่ เช่น
    สะพานข้ามแยก อาคาร และโรงงานขนาดใหญ่

-   เสาเข็มเจาะขนาดใหญ่ : เป็นเสาเข็มที่มีเส้นผ่านศูนย์กลางมากกว่า 1 เมตรขึ้นไป
    เหมาะสำหรับใช้ในการก่อสร้างโครงสร้างขนาดใหญ่ซึ่งต้องการกำลังรับน้ำหนักต่อเสาเข็มหนึ่งต้นสูงมาก
    เช่น อาคารสูง ทางยกระดับ ทางรถไฟยกระดับ สะพานขนาดใหญ่ เป็นต้น
    โดยบริษัทสามารถก่อสร้างเสาเข็มเจาะได้จนถึงขนาดเส้นผ่านศูนย์กลาง 2
    เมตรและความลึกถึง 70 เมตร

  ในอีกด้านหนึ่ง การก่อสร้างเสาเข็มเจาะนั้นสามารถแบ่งตามกรรมวิธีการทำงานได้เป็น 2
  แบบคือ เสาเข็มเจาะแบบแห้งและเสาเข็มเจาะแบบเปียก
  ทั้งนี้เสาเข็มเจาะแบบแห้งเหมาะสำหรับเสาเข็มที่มีขนาดเส้นผ่านศูนย์กลาง 35 ถึง 60
  เซนติเมตร และความลึกของหลุมเจาะไม่มากนัก โดยก้นหลุมยังอยู่ในชั้นดินเหนียวแข็ง
  โดยทั่วไปจะสามารถรับน้ำหนักได้ไม่เกิน 120 ตันต่อต้น
  ซึ่งจะก่อสร้างโดยทำการเจาะดินลงไปโดยไม่มีการเติมสารละลายพยุงหลุมเจาะ
  เมื่อเสร็จแล้วจึงติดตั้งโครงเหล็กและเทคอนกรีตลงไปในหลุม
  ในขณะที่เสาเข็มเจาะแบบเปียกนั้นมีขนาดเส้นผ่านศูนย์กลางตั้งแต่ 50 เซนติเมตร
  ขึ้นไปโดยไม่จำกัดความลึกของหลุมเจาะ ทำให้เสาเข็มรับน้ำหนักได้มาก
  วิธีการก่อสร้างนั้นคล้ายคลึงกับเสาเข็มเจาะแบบแห้ง
  เพียงแต่การขุดนั้นจะเติมสารละลายพยุงหลุมเจาะลงไป เพื่อป้องกันการพังทลายของดิน
  ทั้งนี้งานเสาเข็มเจาะของบริษัทโดยส่วนใหญ่แล้วจะเป็นเสาเข็มเจาะแบบเปียกที่มีขนาดเส้นผ่านศูนย์กลางมากกว่า
  50 เซนติเมตร ขึ้นไป

บริษัทมีรายได้จากงานเสาเข็มเจาะในปี 2554 ปี 2555 และปี 2556 ประมาณร้อยละ 84.19
ร้อยละ 75.53 และร้อยละ 80.42 ของรายได้รวมเฉพาะบริษัทตามลำดับ
โดยบริษัทคาดว่าบริษัทจะยังคงมีสัดส่วนรายได้หลักมาจากงานประเภทนี้ต่อไป

งานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet Grouting)

งานปรับปรุงคุณภาพดิน (Ground Improvement)
มีวัตถุประสงค์เพื่อเพิ่มเสถียรภาพให้กับโครงสร้างของดินเดิม
ทำให้ดินมีกำลังรับน้ำหนักมากขึ้นและป้องกันการเคลื่อนตัวของดิน
โดยบริษัทมีการให้บริการงานประเภทนี้โดยวิธีการอัดฉีดซีเมนต์ด้วยแรงดันสูง (Jet Grouting)
ที่ความดันประมาณ 200 ถึง 400 บาร์ โดยอาจแบ่งลักษณะของงานออกเป็นแต่ละประเภทดังต่อไปนี้

-   เสาเข็มดินซีเมนต์ (Soil Cement Column)

  เป็นการปรับปรุงคุณสมบัติของดินอ่อนตลอดชั้นความหนา
  เริ่มต้นโดยการอัดฉีดน้ำภายใต้ความดันสูงเพื่อกวนให้ชั้นดินอ่อนตัวและมีขนาดรูปทรงตามที่ต้องการ
  แล้วจึงอัดฉีดน้ำปูนลงไปผสมกับดินในบริเวณ ดังกล่าวทำให้เกิดการแข็งตัวกลายเป็นแท่งดินซีเมนต์
  ซึ่งมีความสามารถในการรับน้ำหนักตามที่ออกแบบและช่วยลดปัญหาการทรุดตัวของโครงสร้าง
  การทำเสาเข็มดินซีเมนต์โดยวิธีอัดฉีดซีเมนต์ด้วยแรงดันสูง (Jet Grouting)
  จะให้คุณภาพแท่งดินซีเมนต์และความสม่ำเสมอของเนื้อดินซีเมนต์ที่ดีกว่าวิธีทั่วไปซึ่งมีทั้งแบบใช้ความดันต่ำ
  (Low Pressure Mix) และแบบใช้ใบกวนดิน (Rotary Mix)
  ในปัจจุบันมีการนำเสาเข็มดินซีเมนต์ไปประยุกต์ใช้หลายรูปแบบเช่น ฐานรากงานถนน
  ลานจอดเครื่องบิน เขื่อน ประตูระบายน้ำ รวมไปถึงการเพิ่มเสถียรภาพให้กับตลิ่งของคลอง

-   การเพิ่มกำลังรับน้ำหนักและเสถียรภาพของดินเฉพาะจุด

  เป็นการปรับปรุงคุณสมบัติและกำลังของดินหรือหินเฉพาะจุด เช่น
  งานอัดฉีดรอยแตกของชั้นหินหรือดินในงานก่อสร้างเขื่อน
  การเพิ่มเสถียรภาพและกำลังของดินในงานขุดหรืองานเจาะเฉพาะที่

ในปี 2554 บริษัทไม่มีรายได้จากงานส่วนนี้ ในปี 2555 บริษัทมีรายได้จากงานส่วนนี้ประมาณร้อยละ
0.52 ของรายได้รวมเฉพาะบริษัท และในปี 2556 บริษัทไม่มีรายได้จากงานส่วนนี้

งานก่อสร้างกำแพงกันดินชนิดไดอะแฟรม (Diaphragm Wall)

กำแพงกันดินชนิดไดอะแฟรมเป็นการก่อสร้างกำแพงโดยมีวัตถุประสงค์เพื่อใช้เป็นโครงสร้างรับน้ำหนักและป้องกันการเคลื่อนตัวของดินทางด้านข้าง
โดยจะทำการก่อสร้างกำแพงในชั้นที่ต่ำกว่าผิวดินด้วยคอนกรีตเสริมเหล็กคล้ายคลึงกับการทำเสาเข็มเจาะแบบเปียก
ซึ่งการใช้เทคโนโลยีในการก่อสร้างกำแพงกันดินชนิดนี้ทำให้ไม่ต้องใช้ Sheet Pile
และสามารถสร้างกำแพงกันดินใต้ดินแบบถาวรที่มีหน้าตัดเป็นสี่เหลี่ยมเหมือนกำแพงทั่วไป
แต่มีความแข็งแรงและสามารถป้องกันการรั่วซึมของน้ำได้
ซึ่งส่วนใหญ่จะใช้เพื่อเป็นโครงสร้างของชั้นจอดรถใต้ดิน กำแพงอาคาร
ผู้โดยสารสำหรับระบบรถไฟฟ้าใต้ดิน และอุโมงค์ลอดทางแยก เป็นต้น

การออกแบบก่อสร้างกำแพงกันดินนั้นสามารถกำหนดความหนาของแผ่นกำแพงได้ตั้งแต่ 50
เซนติเมตร จนถึง 1.5 เมตร โดยเริ่มจากการตักดินขุดหลุมตามขนาดและแนวที่จะทำกำแพง
จากนั้นจึงเติมสารละลายพยุงหลุมเจาะ เพื่อป้องกันการพังทลายของดิน
แล้วจึงหย่อนเหล็กเสริมที่ผูกเป็นโครงไว้แล้วลงไปก่อนที่จะเทคอนกรีต
เมื่อทิ้งไว้จนคอนกรีตแข็งตัวมีกำลังตามที่กำหนดแล้ว จึงขุดดินข้างในกำแพงออก เพื่อทำชั้นใต้ดิน
หรือทำการก่อสร้างส่วนอื่นต่อไป

อย่างไรก็ตาม ในปี 2554 ปี 2555 และปี 2556 บริษัทไม่มีรายได้จากงานส่วนนี้

งานก่อสร้างทั่วไป (General Construction)

บริษัท ได้จัดตั้งบริษัทย่อยชื่อ บริษัท เอ็กซิลอน จำกัด ในเดือนธันวาคม 2551 ซึ่งบริษัทถือหุ้นร้อยละ
51 เพื่อให้บริการงานออกแบบ ก่อสร้าง และตกแต่งสำหรับสิ่งปลูกสร้างต่างๆ
โดยบริษัทและบริษัทย่อยมีนโยบายจะเน้นรับงานก่อสร้างประเภทงานดิน งานทาง
งานคลองระบายน้ำ และสิ่งปลูกสร้างที่ไม่สูงนักจากทั้งภาครัฐและภาคเอกชน เช่น
งานระบบป้องกันน้ำท่วม งานระบบระบายน้ำ อาคารคลังสินค้า โรงงาน โรงแรม อาคารหอประชุม
อาคารสำนักงาน และอาคารที่พักอาศัยที่มีความสูงไม่เกิน 8 ชั้น เป็นต้น โดยบริษัทมีทีมงานสถาปนิก
และวิศวกรมืออาชีพที่มีประสบการณ์ รวมถึงมีความพร้อมด้านเครื่องจักรและอุปกรณ์ในการทำงาน

ในปี 2554 ปี 2555 และปี 2556 บริษัทมีสัดส่วนรายได้จากงานก่อสร้างทั่วไป ประมาณร้อยละ
14.51 ร้อยละ 22.62 และร้อยละ 18.35 ของรายได้รวมเฉพาะบริษัทตามลำดับ

1.  การตลาดและการแข่งขัน

2.2.1 กลยุทธ์ทางการแข่งขัน

บริษัทมีกลยุทธ์ในการดำเนินการที่สำคัญดังนี้

-   คุณภาพของการบริการให้เป็นไปตามมาตรฐานวิชาชีพและตามความต้องการของลูกค้า
    (Quality)

  งานฐานรากเป็นงานที่เกี่ยวข้องกับความปลอดภัยของตัวโครงสร้างจึงมีความสำคัญเป็นอย่างมาก
  ดังนั้นบริษัทจึงตั้งมาตรฐานการทำงานอย่างเคร่งครัดโดยมีขบวนการตรวจสอบเพื่อควบคุมคุณภาพงานตลอดกระบวนการ
  และมีวิศวกรดูแลประจำสถานที่ก่อสร้างเพื่อแก้ปัญหาให้ทันเวลา
  ทำให้ผู้ใช้บริการเดิมหลายรายยังกลับมาใช้บริการของบริษัทอย่างต่อเนื่องจนถึงปัจจุบัน

-   อัตราค่าบริการที่เหมาะสม (Cost)

  บริษัทมีนโยบายไม่ตัดราคากับคู่แข่ง
  หากแต่ใช้นโยบายในการบริหารต้นทุนการบริการอย่างมีประสิทธิภาพ อาทิเช่น ผลิตอะไหล่
  วัสดุสิ้นเปลือง หรือชิ้นส่วนเครื่องจักรหลายชนิดภายในบริษัทเอง ทำให้ลดการพึ่งพิง
  ผู้ประกอบการรายอื่นและลดการนำเข้า ส่งผลให้บริษัทสามารถตั้งราคาที่เหมาะสมและแข่งขันได้
  นอกจากนี้บริษัทยังให้ความสำคัญกับการพัฒนาประสิทธิภาพของผู้ปฏิบัติงาน
  ซึ่งเป็นปัจจัยที่ทำให้บริษัทสามารถกำหนดอัตราค่าบริการที่สามารถตอบสนองความต้องการของลูกค้า
  และสร้างความสามารถในการแข่งขันทั้งในระยะสั้นและในระยะยาวได้

-   การส่งมอบที่ตรงเวลา (Delivery)

  เนื่องจากงานฐานรากถือเป็นงานเริ่มต้นของงานก่อสร้าง
  หากขั้นตอนนี้ไม่ได้รับการส่งมอบที่ตรงเวลาอาจส่งผลกระทบต่อขั้นตอนงานถัดไปได้
  โดยบริษัทให้ความสำคัญในด้านนี้และมีการประสานงานของฝ่ายต่างๆ
  เป็นอย่างดีตลอดจนมีการวางแผนและติดตามการทำงานอย่างรัดกุมเพื่อให้สามารถส่งมอบงานได้ตามแผนงานที่กำหนดไว้

-   ความหลากหลายของการบริการ (Variety of Product)

  เพื่อให้ตอบสนองความต้องการของลูกค้าได้มากขึ้น
  บริษัทมีนโยบายที่จะเพิ่มสินค้าในด้านงานฐานราก
  และรูปแบบการบริการที่เกี่ยวเนื่องให้มีความหลากหลายและครบวงจร
  ตลอดจนงานก่อสร้างทั่วไปต่างๆ

2.  กลุ่มลูกค้าเป้าหมายและช่องทางการจำหน่าย

บริษัทสามารถแบ่งประเภทงานที่บริการรับจ้างได้เป็น 2 ประเภทคือ
งานจากภาครัฐบาลและภาคเอกชน
โดยงานจากภาครัฐบาลส่วนใหญ่จะเป็นโครงการที่เกี่ยวข้องกับงานโครงสร้างและสาธารณูปโภคพื้นฐาน
เช่น งานทางรถไฟยกระดับ งานทางด่วน งานสะพานข้ามแยก งานเขื่อน งานโรงไฟฟ้า
งานอาคารและสถานที่ราชการ เป็นต้น
ในขณะที่งานภาคเอกชนจะเป็นโครงการที่เกี่ยวข้องกับที่อยู่อาศัย อาคารสำนักงาน
และโรงงานอุตสาหกรรม

การรับงานของบริษัทในปัจจุบันมีการดำเนินการใน 2 รูปแบบ
คือการเป็นผู้รับเหมาช่วงโดยรับงานจากผู้รับเหมาหลัก (Main Contractor)
และการเป็นผู้รับเหมาโครงการโดยรับงานจากเจ้าของโครงการโดยตรง
ซึ่งรูปแบบการรับงานในแต่ละโครงการนั้นจะขึ้นอยู่กับลักษณะของโครงการและความต้องการของผู้ว่าจ้าง
ทั้งนี้ ปัจจัยหลักที่ผู้จ้างงานพิจารณาในการเลือกให้บริษัทเป็นผู้รับงานได้แก่ ประสบการณ์
คุณภาพผลงานในอดีต ความสามารถในการส่งมอบได้ทันเวลา และราคาที่เหมาะสม

รายได้เฉพาะบริษัท

  --------------------------- --------- -------- ----------- -------- ----------- --------
  ประเภทการรับงาน              ปี 2554             ปี 2555               ปี 2556      

  (หน่วย : พันบาท)              มูลค่า      ร้อยละ    มูลค่า        ร้อยละ    มูลค่า        ร้อยละ

  ผู้รับเหมาช่วง                                                                      

  รัฐบาล                       96,048    11.42    77,107      7.56     132,315     12.19

  เอกชน                       25,079    2.98     5,436       0.53     -           -

  ผู้รับเหมาโครงการ                                                                  

  รัฐบาล                       208,660   24.81    270,465     26.52    201,664     18.58

  เอกชน                       511,373   60.79    666,665     65.38    751,253     69.23

  รวมรายได้จากการรับจ้างก่อสร้าง   841,160   100.00   1,019,673   100.00   1,085,232   100.00
  --------------------------- --------- -------- ----------- -------- ----------- --------

รายได้ของบริษัทย่อย ได้แก่ บริษัท เอ็กซิลอน จำกัด

+----------------+---------+------+---------+------+----------+------+
| ประเภทการรับงาน | ปี 2554  |      | ปี 2555  |      | ปี 2556   |      |
+----------------+---------+------+---------+------+----------+------+
| (หน่วย : พันบาท) | มูลค่า    | ร    | มูลค่า    | ร    | มูลค่า     | ร    |
|                |         | ้อยละ |         | ้อยละ |          | ้อยละ |
+----------------+---------+------+---------+------+----------+------+
| ผู้รับเหมาช่วง     |         |      |         |      |          |      |
+----------------+---------+------+---------+------+----------+------+
| รัฐบาล          | 65,984  | 4    | 145,322 | 7    |          | 4    |
|                |         | 1.34 |         | 1.10 |  164,715 | 5.06 |
+----------------+---------+------+---------+------+----------+------+
| เอกชน          | 2,403   | 1.51 | -       | -    |   -      | -    |
+----------------+---------+------+---------+------+----------+------+
| ผู้รับเหมาโครงการ |         |      |         |      |          |      |
+----------------+---------+------+---------+------+----------+------+
| รัฐบาล          | -       | -    | -       | -    | -        | -    |
+----------------+---------+------+---------+------+----------+------+
| เอกชน          | 91,217  | 5    | 59,061  | 2    | 200,809  | 5    |
|                |         | 7.15 |         | 8.90 |          | 4.94 |
+----------------+---------+------+---------+------+----------+------+
| รวมรายได้จาก    | 159,604 | 10   | 204,383 | 10   | 365,524  | 10   |
| การรับจ้างก่อสร้าง |         | 0.00 |         | 0.00 |          | 0.00 |
+----------------+---------+------+---------+------+----------+------+

ในปี 2554 ปี 2555 และปี 2556
บริษัทมีสัดส่วนรายได้เฉพาะบริษัทจากการเป็นผู้รับเหมาช่วงต่อการเป็นผู้รับเหมาโครงการโดยตรง
14:86 8:92 และ 12:88 ตามลำดับ ทั้งนี้
สัดส่วนการเป็นผู้รับเหมาโครงการโดยตรงที่เพิ่มขึ้นอย่างต่อเนื่อง
เกิดจากนโยบายการขยายฐานลูกค้าภาคเอกชนของบริษัทเพื่อลดผลกระทบจากงานภาครัฐซึ่งอาจมีความไม่แน่นอนตามภาวะการเมือง

  2.2.3 ภาวะอุตสาหกรรมและการแข่งขัน

ธุรกิจของงานฐานรากซึ่งประกอบไปด้วยงานก่อสร้างเสาเข็ม กำแพงดิน และงานปรับปรุงคุณภาพดิน
เป็นต้นนั้น ขึ้นอยู่กับอุตสาหกรรมการก่อสร้างเป็นสำคัญ ทั้งนี้ ตั้งแต่ต้นปี 2555
งานก่อสร้างได้มีการขยายตัวเพิ่มมากขึ้น โดยในส่วนของภาครัฐ
การลงทุนในโครงการต่างๆทำได้อย่างต่อเนื่องมากขึ้น
โดยเฉพาะอย่างยิ่งการขยายเส้นทางเดินรถไฟฟ้าใต้ดินและบนดิน รวมถึงสาธารณูปโภคพื้นฐานอื่นๆ
ในส่วนของงานภาคเอกชนก็มีการขยายตัวอย่างต่อเนื่องโดยเฉพาะอย่างยิ่งคอนโดมิเนียมในเขตเมือง
และตามแนวเส้นทางรถไฟฟ้าสายต่างๆ ถึงแม้ในช่วงไตรมาส 2 ถึงกลางไตรมาส 3 ของปี 2555
ปริมาณงานภาคเอกชนในตลาดมีทิศทางชะลอตัวลงซึ่งเป็นผลสืบเนื่องมาจากการที่ลูกค้าภาคเอกชนรอดูผลกระทบจากการปรับขึ้นค่าแรงขั้นต่ำ
แต่หลังจากผ่านพ้นช่วงดังกล่าว
ปริมาณงานภาคเอกชนได้กลับมาอยู่ในระดับปกติอีกครั้งต่อเนื่องมาจนถึงช่วงไตรมาส 4 ปี 2556
ซึ่งอุตสาหกรรมก่อสร้างเริ่มได้รับผลกระทบจากสถานการณ์การชุมนุมทางการเมือง อย่างไรก็ตาม
ในภาพรวมของปี 2556 อุตสาหกรรมก่อสร้างมีทิศทางเติบโตขึ้น
ปริมาณงานในอุตสาหกรรมอยู่ในระดับสูง และการแข่งขันด้านราคาอยู่ในระดับไม่รุนแรง

สำหรับปี 2557
แม้เศรษฐกิจโลกในภาพรวมจะมีทิศทางการฟื้นตัวที่ค่อนข้างชัดเจนซึ่งจะทำให้ภาคการส่งออกของไทยน่าจะปรับตัวดีขึ้นในปี
2557 แต่จากปัญหาความขัดแย้งทางการเมืองที่ยังไม่มีทางออกที่ชัดเจน
ได้ก่อให้เกิดภาวะการชะลอการลงทุนจากภาครัฐและเอกชน
การเติบโตทางเศรษฐกิจยังมีความไม่แน่นอนจากสาเหตุข้างต้น ทั้งนี้
ศูนย์วิจัยกสิกรไทยคาดการณ์การเติบโตของเศรษฐกิจไทยของปี 2557 ใน 2 สมมติฐาน คือ

-   กรณีที่ความขัดแย้งทางการเมืองหาทางออกได้เร็ว
    โดยสามารถจัดตั้งรัฐบาลใหม่ได้ภายในครึ่งปีแรกของปี 2557
    เศรษฐกิจน่าจะมีการขยายตัวอยู่ในระดับร้อยละ 4.1 (ช่วงคาดการณ์ที่ร้อยละ 3.7 – 4.5)
    และอัตราเงินเฟ้อทั่วไปอยู่ที่ร้อยละ 2.2

-   กรณีที่ความขัดแย้งทางการเมืองหาทางออกได้ช้า
    โดยไม่สามารถจัดตั้งรัฐบาลใหม่ได้ภายในครึ่งปีแรกของปี 2557
    เศรษฐกิจน่าจะมีการขยายตัวอยู่ในระดับร้อยละ 2.5 (ช่วงคาดการณ์ที่ร้อยละ 2.2 – 2.8)
    และอัตราเงินเฟ้อทั่วไปอยู่ที่ร้อยละ 0.8

ในส่วนของอุตสาหกรรมก่อสร้างเสาเข็มเจาะซึ่งถือเป็นกลุ่มงานที่เป็นรายได้หลักของบริษัท
ในช่วงไตรมาส 1 ถึงไตรมาส 3 ของปี 2556 ที่ผ่านมา
ปริมาณงานในอุตสาหกรรมก่อสร้างเสาเข็มเจาะอยู่ในระดับสูง
ซึ่งเป็นผลจากการที่โครงการก่อสร้างรถไฟฟ้าของภาครัฐหลายโครงการอยู่ระหว่างการดำเนินการเจาะเสาเข็ม
และจากการที่งานภาคเอกชนมีออกมาอย่างต่อเนื่อง แม้ในไตรมาส 4
จะเกิดสถานการณ์การชุมนุมทางการเมือง
แต่ในภาพรวมของอุตสาหกรรมก่อสร้างเสาเข็มเจาะยังไม่ได้รับผลกระทบมากนัก

สำหรับปี 2557 แม้เศรษฐกิจในภาพรวมจะได้รับผลกระทบจากความขัดแย้งทางการเมือง
แต่ในส่วนของอุตสาหกรรมก่อสร้างเสาเข็มเจาะ บริษัทฯคาดว่าในช่วงครึ่งปีแรกของปี 2557
จะยังไม่น่าจะได้รับผลกระทบมากนัก
แต่หากความขัดแย้งทางการเมืองมีความรุนแรงมากขึ้นหรือมีการยืดเยื้อเป็นเวลานาน
อาจจะเริ่มส่งกระทบต่ออุตสาหกรรมฯและมีโอกาสที่การแข่งขันด้านราคาจะรุนแรงขึ้นในช่วงครึ่งหลังของปี
2557

1.  การจัดหาผลิตภัณฑ์หรือบริการ

    1.  กำลังการผลิต

ณ วันที่ 31 ธันวาคม 2556 บริษัทมีเครื่องจักรจำนวน 18 ชุดสำหรับใช้ในการทำงานเสาเข็มเจาะ
ทั้งนี้บริษัทยังสามารถเช่ารถเครนเพื่อที่จะมาต่อเชื่อมกับชุดหัวเจาะที่มีอยู่เพื่อประกอบเป็นชุดเจาะเพิ่มได้อีก
สำหรับงานกำแพงกันดิน และงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet
Grouting) บริษัทมีเครื่องจักรครบชุดที่ใช้ในการทำงานจำนวน 2 ชุด และ 4 ชุดตามลำดับ

บริษัทมีวิศวกรผู้เชี่ยวชาญในการควบคุมดูแลจัดการงานโครงการและวิศวกรสนามรวม 20 คน
ซึ่งวิศวกรของบริษัทมีประสบการณ์ในอุตสาหกรรมโดยเฉลี่ยประมาณ 10 ปี

2.  []ขั้นตอนการรับงาน

+----------------------------------+-----------------------------------+
| การรับงานแบบรับเหมาโครงการ         | การรับงานแบบเหมาช่วง                |
+----------------------------------+-----------------------------------+

หมายเหตุ :
การเสนอราคาของการรับจ้างทำเสาเข็มส่วนใหญ่จะเป็นการเสนอราคารับจ้างทำเสาเข็มต่อต้น

สำหรับการดำเนินการตามข้างต้นนั้นบริษัทต้องมีการวางเงินประกันผลงานซึ่งโดยส่วนใหญ่ผู้ว่าจ้างจะหักไว้ในสัดส่วนร้อยละ
5 จากจำนวนเงินที่จ่ายให้กับบริษัทสำหรับค่างานก่อสร้างแต่ละงวด
ทั้งนี้เมื่องานเสร็จสิ้นแล้วและมีการส่งมอบงานให้กับผู้ว่าจ้าง(และไม่มีความเสียหายเกิดขึ้นจากการทำงานของบริษัท)
บริษัทก็จะได้รับคืนเงินประกันผลงาน
นอกจากนี้เมื่องานเสร็จสิ้นแล้วบริษัทต้องออกใบรับประกันผลงาน หรือออกเป็น Maintenance
Bond ให้แก่ผู้ว่าจ้างตามระยะเวลาที่ตกลงไว้ซึ่งส่วนใหญ่จะอยู่ระหว่าง 1-2 ปี

ในการดำเนินการงานก่อสร้างตามแผนงานที่กำหนด
บริษัทมีขั้นตอนการทำงานในแต่ละสายงานดังต่อไปนี้

ขั้นตอนการทำเสาเข็มเจาะ

ขั้นตอนการทำกำแพงกันดิน

ขั้นตอนการทำงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง

3.  การจัดหาวัตถุดิบ

วัตถุดิบหลักที่ใช้ในการทำงานฐานรากของบริษัทประกอบไปด้วย คอนกรีตผสมเสร็จ ซีเมนต์
เหล็กเส้น น้ำมันดีเซล และสารละลายพยุงหลุมเจาะ (เบนโทไนท์และโพลีเมอร์) ในปี 2556
ราคาเหล็กเส้นอยู่ในระดับทรงตัวตลอดทั้งปี โดยมีราคา/ตันสูงสุดเท่ากับ 21,200
บาทและต่ำสุดเท่ากับ 19,700 บาท และมีราคาเฉลี่ยเท่ากับ 20,383 บาท สำหรับน้ำมันดีเซล
อยู่ในระดับทรงตัวตลอดทั้งปีเช่นกัน โดยในช่วงเดือนมกราคม – กุมภาพันธ์ ราคาอยู่ที่ประมาณ
29.87 บาท/ลิตร และได้ปรับมาคงที่ที่ 29.90 บาท/ลิตรตั้งแต่เดือนมีนาคมเป็นต้นมา ทั้งนี้
การที่ราคาน้ำมันดีเซลมีความผันผวนไม่มากนัก
ส่วนหนึ่งมาจากนโยบายการตรึงราคาน้ำมันดีเซลของรัฐบาล

[]

สำหรับราคากลางของเบนโทไนท์และโพลีเมอร์ที่บริษัทคู่ค้าของบริษัทเสนอราคาในปัจจุบัน คือราคา
7 บาทต่อกิโลกรัมและ 200 บาทต่อกิโลกรัม ตามลำดับ สำหรับราคาตั้งของคอนกรีตตั้งแต่ต้นปี
2556 จนถึงปลายปี 2556 นั้นคงที่อยู่ที่ 2,770 บาทต่อลูกบาศก์เมตร (คอนกรีตผสมเสร็จ
กำลังอัดประลัยที่อายุ 28 วัน รูปทรงกระบอก 280 กก./ตร.ซม. ค่ายุบตัว 17.5 – 22.5 ซม.
สำหรับพื้นที่กรุงเทพมหานครรอบใน)
แต่ผู้จำหน่ายมีการปรับเปลี่ยนส่วนลดในแต่ละช่วงเวลาตามต้นทุนและสถานการณ์ที่เปลี่ยนแปลง

การจัดซื้อวัตถุดิบของบริษัทนั้นขึ้นอยู่กับลักษณะของงานที่รับและผู้ว่าจ้างที่มอบงาน
โดยทั่วไปแล้วหากเป็นงานที่บริษัทรับเหมาช่วง
ผู้รับเหมาหลักจะเป็นฝ่ายจัดหาวัตถุดิบหลักที่ใช้สำหรับการทำงานได้แก่ คอนกรีต ซีเมนต์ และ
เหล็กเส้น ดังนั้นบริษัทจะรับจ้างเพียงแค่ค่าแรงและค่าเครื่องจักรเท่านั้น
หากบริษัทเป็นผู้รับเหมาตรงกับเจ้าของโครงการเอง
โดยส่วนใหญ่แล้วผู้ว่าจ้างจะมอบหมายให้ทางบริษัทเป็นผู้รับภาระในการจัดหาและซื้อวัตถุดิบด้วย

ปัจจุบัน บริษัทมีการสั่งซื้อวัตถุดิบหลักทั้งหมดจากผู้จัดจำหน่ายภายในประเทศ
จึงทำให้มีความเสี่ยงจากอัตราแลกเปลี่ยนเงินตราต่างประเทศในการจัดซื้อค่อนข้างต่ำ
(ยกเว้นอะไหล่เครื่องจักรซึ่งในบางครั้งไม่สามารถจัดซื้อได้ในประเทศจึงจำเป็นต้องซื้อจากต่างประเทศ
ซึ่งส่วนใหญ่จะมีมูลค่าไม่สูงนัก) โดยนับตั้งแต่เปิดดำเนินการเป็นต้นมา
บริษัทไม่เคยประสบกับปัญหาภาวะการขาดแคลนวัตถุดิบอย่างมีนัยสำคัญแต่อย่างใด
ทั้งนี้ในกรณีที่บริษัทได้รับมอบหมายจากเจ้าของโครงการให้รับผิดชอบในการจัดหาวัตถุดิบและเป็นช่วงที่ราคาวัสดุมีความผันผวน
บริษัทมีนโยบายที่จะจัดซื้อวัตถุดิบบางรายการทันทีที่มีการตกลงรับงานกับเจ้าของโครงการเป็นที่เรียบร้อยแล้ว
เพื่อลดความเสี่ยงจากความผันผวนของราคาวัตถุดิบ
โดยที่ระยะเวลาการสั่งซื้อและการส่งมอบนั้นไม่นานโดยใช้เวลาประมาณ 3-5 วัน
อีกทั้งการทำงานก่อสร้างงานฐานรากของบริษัทโดยเฉลี่ยแล้วใช้เวลาทำงาน 2 ถึง 6 เดือน
จึงทำให้บริษัทไม่ต้องรับภาระความเสี่ยงจากความผันผวนของราคาหรือการขาดแคลนวัตถุดิบมากนัก
นอกจากนี้วัตถุดิบหลักที่ใช้นั้นมีผู้ประกอบการและผู้จำหน่ายหลายรายในประเทศ
และบริษัทมีนโยบายสร้างสัมพันธ์กับคู่ค้ามากกว่า 1 รายในแต่ละรายการของวัตถุดิบ

ในส่วนของราคาน้ำมันดีเซล แม้ราคาจะไม่มีความผันผวนมากนักในช่วงปี 2556
ที่ผ่านมาจากนโยบายการตรึงราคาน้ำมันดีเซลของรัฐบาล แต่หากเศรษฐกิจโลกมีการฟื้นตัวที่ชัดเจน
หรือมีการเปลี่ยนแปลงนโยบายการตรึงราคาในประเทศ อาจทำให้ราคาน้ำมันในปี 2557
มีความผันผวนมากขึ้นได้
บริษัทจึงให้ความสำคัญและติดตามผลจากความผันผวนของราคาน้ำมันอย่างใกล้ชิด
โดยมีนโยบายในการลดผลกระทบจากความผันผวนของราคาน้ำมันดีเซล เช่น
การใช้พลังงานอย่างประหยัด รวมไปถึง การปรับปรุงพัฒนาประสิทธิภาพในการทำงาน

นอกจากนี้ยังมีวัตถุดิบและวัสดุสิ้นเปลืองอื่นๆ ที่บริษัทใช้ในสายงานต่างๆ
โดยที่ผ่านมาบริษัทไม่ได้ประสบกับภาวะขาดแคลนวัตถุดิบเหล่านี้
และคาดว่าบริษัทจะยังสามารถจัดหามาใช้ในงานก่อสร้างได้อย่างสม่ำเสมอ
และในคุณภาพตามที่กำหนด

ณ วันที่ 31 ธันวาคม 2556 บริษัทมีพนักงานฝ่ายก่อสร้างจำนวน 241
คนจากพนักงานทั้งหมดของบริษัทจำนวน 477 คน

4.  ผลกระทบต่อสิ่งแวดล้อม

บริษัทมีมาตรการในการลดผลกระทบต่อสิ่งแวดล้อมที่เกิดขึ้นจากการทำงานของบริษัท อาทิเช่น ฝุ่น
ผง เสียง การสั่นสะเทือน โดยดำเนินงานตามกฎระเบียบของหน่วยงานที่เกี่ยวข้อง
ซึ่งบริษัทได้จัดให้มีมาตรการในการป้องกันเพื่อลดผลกระทบดังนี้

  หลักปฏิบัติทั่วไป

-   บริษัทปฏิบัติตามข้อกฎหมายและปฏิบัติตามระเบียบทางด้านสิ่งแวดล้อมอย่างเคร่งครัด
    โดยมีการดูแลและควบคุมงานโดยวิศวกรและผู้เชี่ยวชาญ

-   บริษัทมุ่งที่จะป้องกันปัญหาก่อนที่จะเกิดและส่งผลกระทบต่อพนักงาน และชุมชนรอบข้าง

  ณ บริเวณเขตก่อสร้าง

-   ทีมงานผู้รับผิดชอบประจำหน่วยงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และขั้นตอนการปฏิบัติงาน
    รวมทั้งคอยรับฟังปัญหา คำร้องเรียนต่างๆ และนำไปดำเนินการแก้ไข

-   โครงการที่ก่อสร้างจะต้องมีรั้วล้อมรอบพื้นที่เพื่อป้องกันฝุ่นและเสียง และเพื่อความปลอดภัย
    ซึ่งโดยปกติ ผู้รับเหมาหลักหรือเจ้าของโครงการจะเป็นผู้รับผิดชอบจัดทำ
    โดยทีมงานจะต้องหมั่นสังเกตและช่วยดูแลให้รั้วดังกล่าวอยู่ในสภาพที่ดีตลอดเวลา

-   จะต้องล้างล้อรถบรรทุกวัสดุอุปกรณ์ให้สะอาดก่อนที่จะออกจากหน่วยงาน
    เพื่อป้องกันเศษดินและหินปนเปื้อนถนน

-   การขนส่งวัสดุอุปกรณ์ด้วยรถ 6 ล้อ 10 ล้อ และเทรลเลอร์
    จะต้องดำเนินการในช่วงเวลาที่กฎหมายกำหนด

  ณ โรงงานซ่อมบำรุง

-   ทีมงานผู้ดูแลโรงงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และลักษณะการปฏิบัติงาน
    รวมทั้งคอยรับฟังปัญหา และคำร้องเรียนต่างๆ และนำไปดำเนินการแก้ไข

-   ต้องมีการดูแลรักษาความสะอาดของพื้นที่ทำงานและบริเวณโรงงานทั้งภายในและรอบนอก

-   ดูแลเครื่องจักรสม่ำเสมอ คอยตรวจสมรรถภาพส่วนต่างๆ ของเครื่องยนต์
    และสังเกตการทำงานของเครื่องจักรในเรื่องของเสียง

ที่ผ่านมาบริษัทไม่เคยมีกรณีพิพาทที่เกี่ยวเนื่องกับการทำผิดกฎเกณฑ์หรือกฎระเบียบดังกล่าวข้างต้น
ตลอดจนปัญหาเกี่ยวกับสิ่งแวดล้อมแต่อย่างใด

1.  งานที่ยังไม่ได้ส่งมอบ

ณ วันที่ 31 ธันวาคม 2556 บริษัทมีงานที่ยังไม่ได้ส่งมอบจำนวน 34 โครงการ
คิดเป็นมูลค่างานทั้งสิ้น 950 ล้านบาท* โดยมีรายละเอียดงานดังนี้

+------------------------------+----------+-----------+---------------+
| ชื่อโครงการ                    |   ป      |           |   กำ          |
|                              | ระเภทงาน |  ลักษณะงาน | หนดการแล้วเสร็จ |
+==============================+==========+===========+===============+
|                              |          |           |               |
+------------------------------+----------+-----------+---------------+
|   พัฒนาท่าอากาศยานภูเก็ต         |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   ปาร์คแลนด์ เพชรเกษม          |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   อาคารรัฐสภา                 |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   ยูดีไลท์ @ หัวหมาก สเตชั่น       |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   Knight Bridge              |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   Circle สุขุมวิท 11            |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   The Reserve                |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   Condolette Pixel สาทร      |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   Chapter One Campus         |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   ชีวาทัย อินเตอร์เชนจ์           |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   The Loft เอกมัย             |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   คอนโดมีเนียม รัตนาธิเบศร์ 36    |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   Niche Mono รัชวิภา           |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   Landmark Waterfront        |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   The Room สุขุมวิท 69          |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   The Base อุดรธานี            |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   Chani Residence            |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   Rhythm สุขุมวิท 42            |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   The Origin                 |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   LPN พระราม 9               |   เส     |   อาคาร   |   2557        |
|                              | าเข็มเจาะ |           |               |
+------------------------------+----------+-----------+---------------+
|   ก่อสร้างรถไฟฟ้าสายสีแดงสัญญา 2  |   เส     |   ทางร    |   2557        |
|   บางซื่อ – รังสิต               | าเข็มเจาะ | ถไฟยกระดับ |               |
+------------------------------+----------+-----------+---------------+
|   อาคารระบายน้ำเพื่อป           |   ก่อสร้าง |   อาคาร   |   2558        |
| ้องกันอุทกภัยและแก้ไขปัญหาน้ำท่วมพื้นที่ |          |           |               |
|   อ.เมือง จ.ตราด              |          |   ท       |               |
|   โครงการชลประทานตราด        |          | างระบายน้ำ |               |
|   สำนักชลประทานที่ 9            |          |           |               |
+------------------------------+----------+-----------+---------------+
|   งานปรับปรุงระบบระบายน้ำ       |   ก่อสร้าง |   คล      |   2557        |
| ด้านใต้คลองภาษีเจริญถึงคลองสนามชัย |          | องระบายน้ำ |               |
+------------------------------+----------+-----------+---------------+
|   งานก่อสร้างเขื่อน ค.ส.ล.       |   ก่อสร้าง |   คลอง    |   2557        |
|   และสถานีสูบน้ำคลองทรงกระเทียม  |          | ระบายน้ำแล |               |
|                              |          | ะสถานีสูบน้ำ |               |
+------------------------------+----------+-----------+---------------+
|   งานก่อสร้างเขื่อน ค.ส.ล.       |   ก่อสร้าง |   คล      |   2557        |
|   คลองตาสาด                  |          | องระบายน้ำ |               |
|   จากคลองเคล็ดถึงคลองหนองบอน   |          |           |               |
+------------------------------+----------+-----------+---------------+
|   งานปรับปรุงเขื่อน              |   ก่อสร้าง |   คล      |   2557        |
|   ค.ส.ล.คล                   |          | องระบายน้ำ |               |
| องวัดยานนาวาและคูดอนกุศล-คูวัดปรก |          |           |               |
+------------------------------+----------+-----------+---------------+
|   โครงการก่อสร้างอื่นๆ           |   ง      |           | 2557 – 2558   |
|                              | านฐานราก |           |               |
|                              | และงานก่อ |           |               |
|                              | สร้างทั่วไป |           |               |
+------------------------------+----------+-----------+---------------+
|   รวมมูลค่างาน (ล้านบาท)        |          |           | 950           |
+------------------------------+----------+-----------+---------------+

* ยังไม่รวมโครงการที่ได้งานแล้วแต่อยู่ระหว่างรอเซ็นสัญญา

3.  ปัจจัยความเสี่ยง

ปัจจัยความเสี่ยงในการดำเนินธุรกิจของบริษัท มีดังต่อไปนี้

-   ความเสี่ยงจากความผันผวนของราคาและอุปทานของวัตถุดิบ

  วัตถุดิบหลักของบริษัทคือ คอนกรีต เหล็กเส้น ซีเมนต์ น้ำมันดีเซล และสารละลายพยุงหลุมเจาะ
  (เบนโทไนท์และโพลีเมอร์) ภาพรวมของปี 2556
  ราคาวัตถุดิบหลักประเภทคอนกรีตมีการปรับตัวสูงขึ้นอย่างต่อเนื่องตั้งแต่ต้นปี
  ซึ่งเป็นไปตามความต้องการใช้ที่มากขึ้นของอุตสาหกรรมก่อสร้าง
  สำหรับราคาน้ำมันดีเซลในปีที่ผ่านมา
  แม้จะมีความผันผวนบ้างซึ่งเป็นไปตามสถานการณ์ในแต่ละช่วง
  แต่ในภาพรวมถือว่าอยู่ในระดับทรงตัวตลอดทั้งปี โดยเป็นผลจากนโยบายการตรึงราคาในประเทศ
  สำหรับราคาเหล็กเส้น ในปี 2556 ที่ผ่านมาไม่มีความผันผวนด้านราคามากนัก
  ซึ่งเป็นผลจากการที่เศรษฐกิจโลกยังอยู่ในภาวะทรงตัว
  ทำให้ความต้องการใช้เหล็กในตลาดโลกค่อนข้างทรงตัวตลอดทั้งปี 2556

  อย่างไรก็ตาม
  บริษัทยังคงดำเนินนโยบายลดความเสี่ยงจากความผันผวนของราคาและการขาดแคลนของวัตถุดิบ
  โดยการสั่งซื้อวัตถุดิบบางรายการที่ใช้ในโครงการที่ได้รับว่าจ้าง เช่น เหล็กเส้น
  เป็นการล่วงหน้าทั้งจำนวน และบางรายการ เช่น คอนกรีตและสารละลายพยุงหลุมเจาะ
  บริษัทสามารถทำสัญญากำหนดราคาคงที่ในระยะเวลาหนึ่ง
  ประกอบกับลักษณะงานของบริษัทที่ใช้เวลาในการทำงานสั้น โดยเฉลี่ยแล้วประมาณ 2 – 6 เดือน
  ต่อโครงการ
  ทำให้โอกาสที่บริษัทจะประสบกับความผันผวนของราคาวัตถุดิบในแต่ละโครงการนั้นจำกัด
  สำหรับความผันผวนของอัตราแลกเปลี่ยนเงินตราต่างประเทศนั้นมีผลต่อราคาวัตถุดิบค่อนข้างต่ำ
  เนื่องจากวัตถุดิบหลักทั้งหมดสามารถจัดซื้อได้ภายในประเทศ

  สำหรับในกรณีของน้ำมันดีเซลซึ่งไม่สามารถจัดซื้อล่วงหน้าหรือกำหนดราคาคงที่ได้นั้น
  บริษัทมีนโยบายในการลดผลกระทบจากราคาน้ำมันดีเซล
  โดยการรณรงค์ให้มีการประหยัดการใช้น้ำมันดีเซลหน้างาน และเพิ่มประสิทธิภาพการผลิต (ลด
  Down-time) นอกจากนี้
  บริษัทจะพิจารณาปรับราคาสินค้าขึ้นเพื่อชดเชยต้นทุนตามความเหมาะสมโดยยังคงศักยภาพการแข่งขันได้

-   ความเสี่ยงในการที่ไม่สามารถหางานใหม่เมื่อโครงการปัจจุบันเสร็จสิ้นแล้ว

  การก่อสร้างงานฐานรากนั้นใช้เวลาในการดำเนินการของแต่ละโครงการไม่นานนักประมาณ 2-6
  เดือน และอาจใช้เวลามากที่สุดประมาณ 10-12 เดือน ในกรณีที่เป็นโครงการขนาดใหญ่
  ดังนั้นบริษัทจำเป็นต้องหาโครงการใหม่มาแทนงานที่ใกล้แล้วเสร็จอย่างต่อเนื่องเพื่อรักษารายได้ของบริษัทให้เติบโตอย่างสม่ำเสมอ

  ในปี 2556 ที่ผ่านมา อุตสาหกรรมก่อสร้างงานฐานรากยังคงขยายตัวอย่างต่อเนื่องตั้งแต่ต้นปี
  แม้ในช่วงไตรมาส 4 จะเกิดสถานการณ์การชุมนุมทางการเมือง
  แต่ในภาพรวมของอุตสาหกรรมยังไม่ได้รับผลกระทบมากนัก
  เนื่องจากงานฐานรากของโครงการรถไฟฟ้าสายสีแดงและสีเขียวยังอยู่ระหว่างการดำเนินการ
  และการลงทุนจากภาคเอกชนในโครงการคอนโดมีเนียมซึ่งมีการขยายตัวตามแนวเส้นทางรถไฟฟ้ายังมีออกมาอย่างต่อเนื่อง
  ทำให้ในภาพรวมของปี 2556
  ถือว่าปริมาณงานในตลาดอยู่ในระดับที่ใกล้เคียงกับกำลังการผลิตของอุตสาหกรรม
  ทำให้การแข่งขันด้านราคาอยู่ในระดับที่ไม่สูงนัก อย่างไรก็ตาม
  จากความยืดเยื้อของปัญหาการเมืองซึ่งได้ส่งผลให้การลงทุนในโครงการต่างๆของภาครัฐต้องเลื่อนออกไป
  อาจส่งผลให้การแข่งขันด้านราคาปรับสูงขึ้นในอนาคตได้

-   ความเสี่ยงจากการสูญเสียบุคลากรที่มีความรู้ ความชำนาญและประสบการณ์ในงานฐานราก

  งานของบริษัทเป็นงานที่จำเป็นต้องใช้บุคลากรที่มีความรู้ความชำนาญในการก่อสร้างงานฐานรากไม่ว่าจะเป็นการวางแผนงาน
  เทคนิคการดำเนินงาน การติดต่อหาลูกค้า การใช้เครื่องจักรและอุปกรณ์ในการทำงาน
  ตลอดจนการซ่อมบำรุงเครื่องจักรให้อยู่ในสภาพที่พร้อมดำเนินงาน
  หากบริษัทสูญเสียบุคลากรที่มีผลต่อการทำงานที่สำคัญได้แก่ ผู้บริหารระดับสูง
  และวิศวกรที่มีประสบการณ์ ความรู้ความสามารถไป อาจส่งผลต่อการดำเนินงานของบริษัทได้

  อย่างไรก็ตาม
  บริษัทมีนโยบายในการดูแลสวัสดิการของพนักงานและให้ผลตอบแทนในระดับที่สามารถแข่งขันกับตลาดได้
  นอกจากนี้ บริษัทได้จัดให้มีการพัฒนาบุคลากรอย่างต่อเนื่อง
  เพื่อให้บุคลากรทำงานให้กับบริษัทอย่างเต็มที่และรักษาบุคลากรให้ทำงานกับบริษัทในระยะยาว
  และจากระบบการบริหารงานบุคลากรที่ดีในปัจจุบัน หากมีบุคลากรส่วนใดขาด
  บริษัทสามารถสลับสับเปลี่ยนบุคลากรเพื่อทดแทนส่วนที่ขาดไปได้ทันทีโดยไม่กระทบกับการดำเนินงานของบริษัท

-   ความเสี่ยงจากการก่อสร้างโครงการล่าช้ากว่ากำหนด

  ความเสี่ยงอันเนื่องมาจากความล่าช้าของโครงการโดยทั่วไป
  อาจเกิดจากความล่าช้าอันเนื่องมาจากผู้ว่าจ้างเอง เช่น เรื่องการส่งมอบพื้นที่
  การพิจารณาอนุมัติเรื่องต่างๆ ที่เกี่ยวกับการก่อสร้าง ในกรณีที่เจ้าของโครงการส่งมอบพื้นที่ล่าช้า
  บริษัทอาจได้รับค่าชดเชยการรอพื้นที่ (Stand-by Fee)
  จากเจ้าของโครงการตามความเหมาะสมแล้วแต่กรณี ทั้งนี้
  ความล่าช้านี้อาจมีผลกระทบต่อระยะเวลา และค่าใช้จ่ายในการก่อสร้าง
  ซึ่งบริษัทได้ลดความเสี่ยงจากความล่าช้าเหล่านี้
  โดยมีการประชุมวางแผนกับผู้ว่าจ้างอย่างต่อเนื่อง
  ซึ่งบริษัทจะนำเครื่องจักรเข้าสถานที่ก่อสร้างก็ต่อเมื่อผู้ว่าจ้างได้จัดเตรียมความพร้อมของพื้นที่สำหรับการทำงานเรียบร้อยแล้ว
  โดยที่บริษัทให้ความร่วมมือและประสานงานกับผู้ว่าจ้าง
  เพื่อให้งานก่อสร้างสำเร็จลุล่วงตามระยะเวลาที่กำหนด

  นอกจากนี้ความล่าช้าอาจเกิดจากผู้รับจ้างหรือบริษัทเอง เช่น
  ในกรณีที่เกิดภาวะการขาดแคลนวัตถุดิบหลัก
  โดยถ้าบริษัทไม่สามารถส่งมอบงานได้ตามกำหนดก็อาจต้องเสียค่าปรับ
  ซึ่งบริษัทลดความเสี่ยงโดยการสั่งซื้อวัตถุดิบบางรายการที่ใช้ในโครงการที่ได้รับว่าจ้างเป็นการล่วงหน้าทั้งจำนวน
  นอกจากนี้หากมีความจำเป็นบริษัทยังสามารถที่จะเพิ่มกำลังคนและเครื่องจักรเพื่อเร่งรัดงานได้

-   ความเสี่ยงจากการที่ถูกฟ้องร้องหากโครงการมีปัญหา

  ความเสียหายที่เกิดขึ้นกับสิ่งปลูกสร้างอาจเกิดขึ้นโดยมีสาเหตุได้หลายประการ เช่น
  ความผิดพลาดจากการออกแบบ หรือการก่อสร้างที่ไม่ได้มาตรฐาน
  ซึ่งอาจส่งผลให้เกิดความเสียหายหรือการบาดเจ็บ
  ดังนั้นการฟ้องร้องจากผู้ที่ได้รับความเสียหายจากเหตุการณ์ดังกล่าว
  อาจส่งผลให้บริษัทถูกเรียกร้องความเสียหายได้

  เมื่อบริษัทส่งมอบงานให้กับผู้ว่าจ้างแล้วบริษัทจะมีการวาง Maintenance Bond
  หรือออกหนังสือรับประกันผลงานจากบริษัท เป็นระยะเวลา 1-2 ปี
  เพื่อเป็นการประกันคุณภาพของผลงาน โดยที่ผ่านมา ในโครงการต่างๆ
  ที่บริษัทดำเนินการยังไม่เคยเกิดความเสียหายรุนแรง และบริษัทไม่เคยถูกฟ้องร้องใดๆ ทั้งนี้
  เนื่องจากบริษัทมีระบบการควบคุมการก่อสร้างที่มีมาตรฐานสูง
  เพื่อลดโอกาสที่จะเกิดความเสียหายจากขบวนการก่อสร้างให้มีน้อยที่สุด
  นอกจากนี้ในระหว่างการก่อสร้างบริษัทยังจัดให้มีประกันภัยสำหรับงานก่อสร้างเพื่อลดความเสี่ยงและผลกระทบหากเกิดความเสียหายจากการดำเนินงาน

-   ความเสี่ยงจากการไม่ได้รับชำระหนี้จากลูกค้า

  จากภาวะเศรษฐกิจที่มีปัจจัยภายนอกที่ผันผวนหลายประการ เช่น อัตราแลกเปลี่ยน
  ราคาวัตถุดิบกลุ่มน้ำมันและแร่โลหะ อัตราเงินเฟ้อ วิกฤติเศรษฐกิจในยุโรปและอเมริกา เป็นต้น
  รวมทั้งความวุ่นวายทางการเมืองภายในประเทศ
  อาจส่งผลกระทบต่อภาคอสังหาริมทรัพย์และธุรกิจก่อสร้าง
  ทำให้ลูกค้าบางรายของบริษัทประสบปัญหาสภาพคล่อง
  ซึ่งอาจมีผลกระทบต่อการชำระหนี้ให้แก่บริษัท

  เพื่อเป็นการลดความเสี่ยงจากการไม่ได้รับชำระหนี้
  บริษัทจะทำการตรวจสอบฐานะการเงินและชื่อเสียงของลูกค้าก่อนตัดสินใจรับงาน และในบางกรณี
  บริษัทจะขอหลักประกันการชำระเงินก่อนเริ่มดำเนินงาน เช่น เงินจ่ายล่วงหน้า
  หนังสือค้ำประกันการชำระเงิน หรือตั๋วอาวัล สำหรับลูกหนี้ที่คาดว่าจะเรียกเก็บเงินไม่ได้นั้น
  บริษัทจะพิจารณาตั้งสำรองค่าเผื่อหนี้สงสัยจะสูญ และติดตามทวงหนี้ดังกล่าวจนถึงที่สุด
  หรือหากจำเป็น บริษัทจะดำเนินการทางกฎหมายต่อไป

4.  ทรัพย์สินที่ใช้ในการประกอบธุรกิจ

    1.  ทรัพย์สินถาวรหลัก

ทรัพย์สินถาวรหลักที่ใช้ในการประกอบธุรกิจของบริษัท และบริษัทย่อย ณ วันที่ 31 ธันวาคม 2556
มีรายละเอียดดังนี้

+------------------------+-----------+--------------+-----------------+
|                        |           |              | (หน่วย : ล้านบาท) |
+------------------------+-----------+--------------+-----------------+
| ทรัพย์สินถาวร             | ลักษ       | มูลค่าตามบัญชี ณ | ภาระผูกพัน        |
|                        | ณะกรรมสิทธิ์ | วันที่ 31       |                 |
|                        |           | ธันวาคม 2556  |                 |
+------------------------+-----------+--------------+-----------------+
| ที่ดิน                    | เจ้าของ    | 29.83        | ค้ำประก          |
|                        |           |              | ันวงเงินเบิกเกินบัญชี |
|   - อำเภอลาดหลุมแก้ว     |           |              | 27ล้านบาท        |
|   จังหวัดปทุมธานี          |           |              | และวง           |
|   (โรงงานซ่อมบำรุง)      |           |              | เงินหนังสือค้ำประกัน |
|                        |           |              | 242 ล้านบาท      |
+------------------------+-----------+--------------+-----------------+
|   - แขวงคลองเตย        | เจ้าของ    | 1.90         |                 |
|   เขตคลองเตย           |           |              |                 |
|   กรุงเทพมหานคร         |           |              |                 |
|   (สำนักงานใหญ่)         |           |              |                 |
+------------------------+-----------+--------------+-----------------+
| อาคารและสิ่งปลูกสร้างอื่น    | เจ้าของ    | 13.99        |                 |
|                        |           |              |                 |
|   - อำเภอลาดหลุมแก้ว     |           |              |                 |
|   จังหวัดปทุมธานี          |           |              |                 |
|                        |           |              |                 |
|  (โรงงานซ่อมบำรุงแห่งใหม่) |           |              |                 |
+------------------------+-----------+--------------+-----------------+
|   - แขวงคลองเตย        | เจ้าของ    | 5.48         |                 |
|   เขตคลองเตย           |           |              |                 |
|   กรุงเทพมหานคร         |           |              |                 |
|   (สำนักงานใหญ่)         |           |              |                 |
+------------------------+-----------+--------------+-----------------+
| เครื่องจักรและอุปกรณ์       |           |              | -ไม่มี-           |
+------------------------+-----------+--------------+-----------------+
| - เครื่องจักรและอุปกรณ์ ¹   | เช่าซื้อ     | 33.02        |                 |
+------------------------+-----------+--------------+-----------------+
| - เครื่องจักรและอุปกรณ์     | เจ้าของ    | 75.97        |                 |
+------------------------+-----------+--------------+-----------------+
| เครื่องมือและอุปกรณ์        | เจ้าของ    | 47.34        | -ไม่มี-           |
+------------------------+-----------+--------------+-----------------+
| เคร                    | เจ้าของ    | 2.06         | -ไม่มี-           |
| ื่องตกแต่งและอุปกรณ์สำนักงาน |           |              |                 |
+------------------------+-----------+--------------+-----------------+
| ยานพาหนะ               |           |              | -ไม่มี-           |
+------------------------+-----------+--------------+-----------------+
| - ยานพาหนะ ¹           | เช่าซื้อ     | 5.55         |                 |
+------------------------+-----------+--------------+-----------------+
| - ยานพาหนะ             |   เจ้าของ  | 4.92         |                 |
+------------------------+-----------+--------------+-----------------+
| ส่วนปรับปรุงอาคาร         | เจ้าของ    | 4.78         | -ไม่มี-           |
+------------------------+-----------+--------------+-----------------+
| สินทรัพย์ระหว่างก่อสร้าง     | เจ้าของ    | 1.43         | -ไม่มี-           |
+------------------------+-----------+--------------+-----------------+
| รวม                    | 226.27    |              |                 |
+------------------------+-----------+--------------+-----------------+

หมายเหตุ

1.  บริษัท และ บริษัทย่อย ได้เช่าซื้อรถยนต์จำนวน 16 คัน และ เครื่องจักรประเภท เครน และ
    รถขุด รวม 7 คัน

ในปี 2556 บริษัทได้ทำสัญญาเช่าซื้อเครื่องจักรจำนวน 2 เครื่อง มูลค่าเช่าซื้อ 21.29 ล้านบาท
มีอายุสัญญาเช่าซื้อ 5 ปี มีการแบ่งชำระค่าเช่าซื้อเป็น 60 งวด ซึ่งจะสิ้นสุดในปี 2561 โดย ณ
วันที่ 31 ธันวาคม 2556 บริษัท และ บริษัทย่อย มียอดเจ้าหนี้เช่าซื้อทั้งสิ้น 30.60 ล้านบาท

1.  นโยบายการลงทุนและการบริหารงานในบริษัทย่อยและบริษัทร่วม

ในอนาคตบริษัทมีนโยบายการลงทุนโดยการเข้าถือหุ้นในกิจการที่ประกอบธุรกิจต่างๆ
ซึ่งเป็นธุรกิจที่เกี่ยวข้องกับการก่อสร้าง โดยเน้นการก่อสร้างฐานรากเป็นหลัก ทั้งนี้
คณะกรรมการของบริษัทจะร่วมกันพิจารณาการลงทุนให้เป็นไปตามนโยบายการลงทุนที่บริษัทกำหนด
โดยคำนึงถึงความจำเป็น ความเหมาะสม และประโยชน์ของบริษัท และผู้ถือหุ้นเป็นหลัก
อีกทั้งจะปฏิบัติตามข้อกำหนดของตลาดหลักทรัพย์ฯ
ในเรื่องการเข้าทำรายการที่เกี่ยวโยงกันหรือการได้มาหรือจำหน่ายไปซึ่งสินทรัพย์ของบริษัท

ในเดือนธันวาคม 2551 บริษัทได้จัดตั้ง บริษัท เอ็กซิลอน จำกัด
โดยมีวัตถุประสงค์เพื่อให้บริการงานออกแบบ ก่อสร้างและตกแต่งสำหรับสิ่งปลูกสร้างต่างๆ
ด้วยทุนจดทะเบียน 30 ล้านบาท โดยบริษัทถือหุ้นในสัดส่วนร้อยละ 51
สำหรับโครงสร้างคณะกรรมการ
บริษัทได้ส่งตัวแทนเข้าดำรงตำแหน่งกรรมการในบริษัทย่อยดังกล่าวจำนวน 3 คน
จากจำนวนกรรมการทั้งหมด 5 คน ในด้านการจัดการ กรรมการซึ่งเป็นตัวแทนของบริษัท 2 คน
ได้เข้าดำรงตำแหน่งประธานกรรมการ และ
กรรมการรองผู้จัดการฝ่ายอำนวยการและการเงินของบริษัทย่อย

ในเดือนธันวาคม 2555 บริษัทย่อยได้เพิ่มทุนจดทะเบียนเป็น 80 ล้านบาท
โดยบริษัทได้ลงทุนเพิ่มในบริษัทย่อยในสัดส่วนการถือหุ้นเดิม คือ ร้อยละ 51 คิดเป็นเงินลงทุนเพิ่ม
25.50 ล้านบาท รวมเป็นเงินลงทุนในบริษัทย่อยรวมทั้งสิ้น 40.80 ล้านบาท

5.  ข้อพิพาททางกฎหมาย

บริษัทและบริษัทย่อยไม่มีข้อพิพาททางกฎหมาย ดังนี้

-   คดีซึ่งอาจมีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่าร้อยละ 5
    ของส่วนของผู้ถือหุ้น ณ วันสิ้นปีบัญชีล่าสุด

-   คดีที่มีผลกระทบต่อการดำเนินธุรกิจของบริษัทอย่างมีนัยสำคัญ
    แต่ไม่สามารถประเมินผลกระทบเป็นตัวเลขได้

-   คดีที่มิได้เกิดจากการประกอบธุรกิจโดยปกติของบริษัท

6.  ข้อมูลทั่วไปและข้อมูลสำคัญอื่น

  --------------------- --- ----------------------------------------------
  ชื่อบริษัท                :   บริษัท ไพลอน จำกัด (มหาชน) (“บริษัท”)

  ทุนจดทะเบียน            :   375,999,359 บาท

  ลักษณะการประกอบธุรกิจ    :   ดำเนินธุรกิจเป็นผู้รับเหมาก่อสร้างงานฐานราก ได้แก่
                            งานเสาเข็มเจาะ
                            งานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง
                            และงานกำแพงกันดินชนิดไดอะแฟรม

  ที่ตั้งสำนักงานใหญ่         :   170/16 ซอยสามมิตร (สุขุมวิท ซอย 16)
                            ถนนรัชดาภิเษกตัดใหม่ แขวงคลองเตย เขตคลองเตย
                            กรุงเทพมหานคร 10110

  ที่ตั้งโรงงานซ่อมบำรุง      :   22/4 หมู่ที่ 11 ตำบลคูบางหลวง อำเภอลาดหลุมแก้ว
                            จังหวัดปทุมธานี

  เลขทะเบียนบริษัท         :   บมจ. 0107548000536

  Home page             :   www.pylon.co.th

  โทรศัพท์                :   (02) 661-8242

  โทรสาร                :   (02) 661-8247
  --------------------- --- ----------------------------------------------

บุคคลอ้างอิง

  -------------- --------------------------------------------------------------
  นายทะเบียนหุ้น    

                 บริษัทศูนย์รับฝากหลักทรัพย์ (ประเทศไทย) จำกัด

                 อาคารสถาบันวิทยาการตลาดทุน

                 2/7 หมู่ที่ 4 (โครงการนอร์ธปาร์ค) ถนนวิภาวดีรังสิต แขวงทุ่งสองห้อง เขตหลักสี่
                 กรุงเทพ 10210

                 โทรศัพท์ 0-2596-9000 โทรสาร 0-2832-4994-6

  ผู้สอบบัญชี        

                 นายสมคิด เตียตระกูล

                 ผู้สอบบัญชีรับอนุญาตเลขที่ 2785

  หรือ            นายโกศล แย้มลีมูล

                 ผู้สอบบัญชีรับอนุญาตเลขที่ 4575

                 บริษัท แกรนท์ ธอนตัน จำกัด

                 87/1 อาคารแคปปิตอล เพลส ชั้น 18 ออลซีซั่น เพลส ถนนวิทยุ กรุงเทพ 10330

                 โทรศัพท์ 0-2205-8222 โทรสาร 0-2654-3339

  ที่ปรึกษากฎหมาย   

                 บริษัทบางกอกแอ็ทเทอนี จำกัด

                 18/4 ซอยอำนวยวัฒน์ ถนนสุทธิสาร แขวงสามเสนนอก เขตห้วยขวาง กรุงเทพ
                 10320

                 โทรศัพท์ 0-2693-2036 โทรสาร 0-2693-4189
  -------------- --------------------------------------------------------------